མཉམ་འབྲེལ་རྒྱལ་ཚོགས་ཀྱི་ཨེ་ཤ་ཡཱ་དང་ཞི་བདེ་རྒྱ་མཚོ་ཆེན་མོའི་དཔལ་འབྱོར་སྤྱི་ཚོགས་ཨུ་ཡོན་ལྷན་ཁང་གི་ལག་བསྟར་དྲུང་ཡིག་གཞོན་པ་ཀྲ་ཧི་ཏིས་ཀྱིས་བྱ་འགུལ་སྟེང་ཞུ་ཚིག་ཕུལ་ཏེ།འཕེལ་རྒྱས་སུ་འགྲོ་བཞིན་པའི་རྒྱལ་ཁབ་ཀྱི་མཉམ་ལས་ཀྱི་ཨེ་ཤ་ཡཱ་དང་ཞི་བདེ་རྒྱ་མཚོ་ཆེན་མོ་ས་ཁུལ་གྱི་གལ་ཆེན་རང་བཞིན་ནན་བཤད་བྱས།ཁོས་བཤད་རྒྱུར།འཕེལ་རྒྱས་སུ་འགྲོ་བཞིན་པའི་རྒྱལ་ཁབ་བར་གྱི་མཉམ་ལས་ལ་ཡར་སྐུལ་གཏོང་བ་ནི་མཉམ་འབྲེལ་རྒྱལ་ཚོགས་ཀྱི་ཨེ་ཤ་ཡཱ་དང་ཞི་བདེ་རྒྱ་མཚོ་ཆེན་མོའི་དཔལ་འབྱོར་སྤྱི་ཚོགས་ཨུ་ཡོན་ལྷན་ཁང་གི་ནམ་རྒྱུན་གྱི་བྱ་བའི་ནང་དོན་གཙོ་བོ་ཡིན།འཕེལ་རྒྱས་སུ་འགྲོ་བཞིན་པའི་རྒྱལ་ཁབ་བར་གྱི་མཉམ་ལས་ཀྱིས་ཨེ་ཤ་ཡཱ་དང་ཞི་བདེ་རྒྱ་མཚོ་ཆེན་མའི་དཔལ་འབྱོར་སྤྱི་ཚོགས་ཨུ་ཡོན་ལྷན་ཁང་གི་ཁོངས་གཏོགས་རྒྱལ་ཁབ་དག་གི་སྲིད་གཞུང་བར་གྱི་རོགས་སྐྱོར་བྱ་བར་སྐུལ་འདེད་བཏང་སྟེ།ཁོངས་གཏོགས་རྒྱལ་ཁབ་སོ་སོས་འཕེལ་རྒྱས་ཀྱི་འགྲན་རྩོད་ཞི་འཇགས་སུ་གཏོང་བ་དང་མཉམ་ལས་ལ་ཤུགས་སྣོན་པར་རམ་འདེགས་ཀྱི་ནུས་པ་འདོན་སྤྲོད་བྱས་ཡོད་ཟེར།།